Борис Джонсън притеснен , че след Брекзит Лондон остава зависим от ЕС Външният министър на Великобритания Борис Джонсън е споделил пред свои приятели притесненията си , че Обединеното кралство ще приеме сделка за Брекзит , която ще остави страната да зависи от Брюксел , а референдумът за ЕС от 2016 г . - " пълна загуба на време " . Това пише британският вестник " Сън " , цитиран от " Ройтерс " . Джонсън , един от най - ревностните защитници на Брекзит в британския кабинет , е разглеждан като потенциален наследник на премиера Тереза Мей . По - скоро бих останал , отколкото да напусна по такъв начин " , пише вестникът , цитирайки изразеното от Джонсън недоволство пред приятели . Говорител на министъра на външните работи отказа да коментира информацията . Тереза Мей , която беше в лагера за оставане в ЕС , но се ангажира да изведе страната от ЕС , иска двугодишен преходен период след март 2019 г . , когато Великобритания ще напусне ЕС . Но по време на този период правилата на Брюксел ще продължат да се прилагат . Тя също така иска дългосрочно споразумение за Брекзит , което ще позволи търговия с ЕС , която няма да доведе до търкания . Този план е разкритикуван от някои защитници на Брекзит , тъй като така Великобритания може да напусне ЕС само символично и да остане под правилата на ЕС . Борис Джонсън притеснен , че след Брекзит Лондон остава зависим от ЕС